CELEX: 32009R0880
Language: mt
Date: 2009-09-07 00:00:00
Title: Regolament tal-Kunsill (KE) Nru 880/2009 tas- 7 ta’ Settembru 2009 dwar l-implimentazzjoni tal-Ftehim fil-forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni

26.9.2009   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 254/1
               
            REGOLAMENT TAL-KUNSILL (KE) Nru 880/2009
      tas-7 ta’ Settembru 2009
      dwar l-implimentazzjoni tal-Ftehim fil-forma ta’ Skambju ta’ Ittri bejn il-Komunità Ewropea u l-Brażil skont l-Artikolu XXIV:6 u l-Artikolu XXVIII tal-Ftehim Ġenerali dwar it-Tariffi u l-Kummerċ (GATT) 1994 relattivament għall-modifika ta’ konċessjonijiet fl-iskedi tar-Repubblika tal-Bulgarija u r-Rumanija matul l-adeżjoni tagħhom mal-Unjoni Ewropea, li jemenda u jissupplimenta l-Anness I tar-Regolament (KEE) Nru 2658/87 dwar in-nomenklatura tat-tariffa u l-istatistika u dwar it-Tariffa Doganali Komuni
      IL-KUNSILL TAL-UNJONI EWROPEA,
      Wara li kkunsidra t-Trattat li jistabbilixxi l-Komunità Ewropea, u b’mod partikolari l-Artikolu 133 tiegħu,
      Wara li kkunsidra l-proposta mill-Kummissjoni,
      Billi:
      
                  (1)
               
               
                  Ir-Regolament tal-Kunsill (KEE) Nru 2658/87 (1) stabbilixxa nomenklatura għall-merkanzija, minn hawn ‘il quddiem “in-Nomenklatura Magħquda”, u stipula r-rati konvenzjonali tad-dazju tat-Tariffa Doganali Komuni.
               
            
                  (2)
               
               
                  Bid-Deċiżjoni tiegħu 2009/718/KE tas-7 ta’ Settembru 2009 (2) dwar il-konklużjoni ta’ Ftehim fil-forma ta’ Skambju ta’ Ittri bejn il-Komunità Ewropea u l-Brażil, il-Kunsill approva, f’isem il-Komunità, il-Ftehim imsemmi hawn fuq bil-ħsieb li jingħalqu n-negozjati mibdija skont l-Artikolu XXIV:6 tal-GATT 1994.
               
            
                  (3)
               
               
                  Skont l-Artikolu 153(3) tar-Regolament tal-Kunsill (KE) Nru 1234/2007 tat-22 Ottubru 2007 li jistabbilixxi organizzazzjoni komuni ta’ swieq agrikoli u dwar dispożizzjonijiet speċifiċi għal ċerti prodotti agrikoli (3), raffinaturi full-time fil-Komunità għandhom aċċess privileġġat għaz-zokkor għar-raffinar matul l-ewwel 3 xhur tas-sena kummerċjali 2009/2010, jiġifieri mill-1 ta’ Ottubru sal-31 ta’ Diċembru 2009. F’każ li dan ir-Regolament għandu japplika minn data wara l-1 ta’ Ottubru 2009 u sabiex tiġi garantita l-prijorità mogħtija lil raffinaturi full-time għas-sena kummerċjali 2009/2010, il-bidu tal-perijodu ta’ tliet xhur għandu jkun pospost sal-ewwel jum ta’ applikazzjoni ta’ dan ir-Regolament.
               
            
                  (4)
               
               
                  Ir-Regolament (KEE) Nru 2658/87 għandu għalhekk jiġi emendat u supplimentat kif meħtieġ,
               
            ADOTTA DAN IR-REGOLAMENT:
      Artikolu 1
      Fir-Regolament (KEE) Nru 2658/87, l-Anness 7 intitolat “Kwoti tariffarji tad-WTO li jridu jinfetħu mill-awtoritajiet kompetenti tal-Komunità”, tat-Taqsima III tal-Parti Tlieta tal-Anness I, il-kwoti bin-Numri ta’ Ordni 10, 14, 28, 31, 101 u 103 għandhom jiġu ssostitwiti bl-istess Numri ta’ Ordni li jidhru fl-Anness ma’ dan ir-Regolament.
      Artikolu 2
      B’deroga mill-Artikolu 153(3) tar-Regolament tal-Kunsill (KE) Nru 1234/2007, għall-kwoti bin-Numri ta’ Ordni 101 u 103 kif stabbilit fl-Anness ma’ dan ir-Regolament, il-perijodu ta’ tliet xhur għas-sena kummerċjali 2009/2010 għandu jibda mill-1 ta’ Ottubru 2009, jew mill-ewwel jum tal-applikazzjoni ta’ dan ir-Regolament, skont liema data tiġi wara l-oħra.
      Artikolu 3
      Dan ir-Regolament għandu jidħol fis-seħħ fil-jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
      Dan ir-Regolament għandu japplika mill-1 ta’ Ottubru 2009.
      Madankollu, jekk l-ittra ffirmata mill-Brażil msemmija fil-Ftehim fil-forma ta’ Skambju ta’ Ittri approvat bid-Deċiżjoni 2009/718/KE ma tiġix riċevuta qabel dik id-data, il-Kummissjoni għandha tippubblika avviż fis-serje C ta’Il-Ġurnal Uffiċjali tal-Unjoni Ewropea għal dak il-għan. F’dak il-każ, dan ir-Regolament għandu japplika mill-jum wara dak tal-pubblikazzjoni f’Il-Ġurnal Uffiċjali tal-Unjoni Ewropea tar-regoli dettaljati li jridu jiġu adottati mill-Kummissjoni għall-implimentazzjoni tal-kwoti ta’ tariffi msemmija fl-Artikolu 1 ta’ dan ir-Regolament skont l-Artikolu 2 tad-Deċiżjoni 2009/718/KE.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-7 ta’ Settembru 2009.
         
            
               Għall-Kunsill
            
            
               Il-President
            
            E. ERLANDSSON
         
      
      
         (1)  ĠU L 256, 7.9.1987, p. 1.
      
         (2)  Ara paġna 104 ta' dan il-Ġurnal Uffiċjali.
      
         (3)  ĠU L 299, 16.11.2007, p. 1.
      
         ANNESS
         Minkejja r-regoli għall-interpretazzjoni tan-Nomenklatura Magħquda, it-test għad-deskrizzjoni tal-prodotti għandu jiġi kkunsidrat bħala li m’għandux iktar minn valur indikattiv, u l-konċessjonijiet għandhom jiġu ddeterminati, fi ħdan il-kuntest ta’ dan l-Anness, permezz tal-kopertura tal-kodiċi NM kif jeżistu fil-ħin tal-adozzjoni tar-Regolament preżenti. Fejn jiġu indikati l-kodiċijiet ex NM, il-konċessjonijiet għandhom ikunu ddeterminati mill-applikazzjoni tal-kodiċi NM u d-deskrizzjoni korrispondenti meħuda flimkien.
         Fir-Regolament (KEE) Nru 2658/87 l-Anness 7 intitolat “Kwoti tariffarji tad-WTO li jridu jinfetħu mill-awtoritajiet kompetenti tal-Komunità”, tat-Taqsima III tal-Parti Tlieta tal-Anness I, il-kwoti bin-Numri ta’ Ordni 10, 14, 28, 31, 103 u 101 huma ssostitwiti b’dan li ġej:
         
            
                        “Nru ta’ Ordni
                     
                     
                        Kodiċi NM
                     
                     
                        Deskrizzjoni
                     
                     
                        Kwantità tal-kwota
                     
                     
                        Rata ta’ dazju (%)
                     
                     
                        Termini u kundizzjonijiet oħrajn
                     
                  
                        1
                     
                     
                        2
                     
                     
                        3
                     
                     
                        4
                     
                     
                        5
                     
                     
                        6
                     
                  
                        10
                     
                     
                        0201 30 00 ,
                        0202 30 90 ,
                        0206 10 95 ,
                        0206 29 91 
                     
                     
                        Laħam mingħajr għadam ta’ kwalità għolja ta’ bhejjem tal-ifrat, frisk, imkessaħ jew iffriżat, li joqgħod għal din it-tifsira: ‘Qatgħat magħżulin minn għoġġiela jew erieħ li kielu biss ħaxix tal-mergħat minn mindu waqfu jerdgħu. Il-karkassi għandhom jiġu kklassifikati bħala ‘B’ b’kisja tax-xaħam bin-numri ‘2’ jew ‘3’, skont il-klassifikazzjoni uffiċjali tal-karkassi taċ-ċanga stabbilita mill-Ministeru għall-Agrikoltura, il-Bhejjem u l-Provvista fil-Brażil (Ministério da Agricultura, Pecuaria e Abastecimento)’
                     
                     
                        10 000  t
                     
                     
                        20 
                     
                     
                        Pajjiż fornitur: Il-Brażil
                     
                  
                        14
                     
                     
                        0202 20 30 
                        0202 30 10 
                        0202 30 50 
                        0202 30 90 
                        0206 29 91 
                     
                     
                        Kwarti ta’ quddiem ta’ bhejjem tal-ifrat mhux mifrudin jew mifrudin, iffriżati
                        Kwarti ta’ quddiem, sħaħ jew maqsumin f’massimu ta’ ħames biċċiet, kull kwart jinsab fi blokk wieħed: kwarti “kumpensanti” f’żewġ blokki, li wieħed minnhom fih il-kwart ta’ quddiem, sħaħ jew maqsumin f’massimu ta’ ħames biċċiet, u l-oħra, il-kwart ta’ wara, ħlief il-flett, f’biċċa waħda
                        “Crop”, qatgħat ta’ spalla u skapula u sidra
                        Oħrajn
                        Falda ħoxna u falda rqiqa, iffriżata
                     
                     
                        63 703  t
                        (għadam bħala piż)
                     
                     
                        20 (*)
                        
                        20 + 994,5 EUR/1 000  kg/net (**)
                        
                        20 (*)
                        
                        20 + 1 554,3  EUR/1 000  kg/net (**)
                        
                        20 (*)
                        
                        20 + 1 554,3  EUR/1 000  kg/net (**)
                        
                        20 (*)
                        
                        20 + 2 138,4  EUR/1 000  kg/net (**)
                        
                        20 (*)
                        
                        20 + 2 138,4  EUR/1 000  kg/net (**)
                        
                     
                     
                        Il-laħam importat għandu jkun użat għall-ipproċessar
                        Il-kwantità tista’ skont id-dispożizzjonijiet Komunitarji tkun ikkonvertita fi kwantità ekwivalenti ta’ laħam ta’ kwalità għolja
                     
                  
                        28
                     
                     
                        0207 14 10 
                        0207 14 50 
                        0207 14 70 
                     
                     
                        Qatgħat ta’ tjur tal-ispeċi Gallus domesticus, iffriżati:
                        
                                     
                                 
                                 
                                    Mingħajr Għadam
                                 
                              
                                     
                                 
                                 
                                    Sdieri u qatgħat tagħhom
                                 
                              
                                     
                                 
                                 
                                    Oħrajn
                                 
                              
                     
                        18 000  t
                     
                     
                        0
                     
                     
                        Allokata lill-pajjiżi fornituri kif ġej:
                        
                                    —
                                 
                                 
                                    Il-Brażil 9 600  t
                                 
                              
                                    —
                                 
                                 
                                    It-Tajlandja 5 100  t
                                 
                              
                                    —
                                 
                                 
                                    Oħrajn 3 300  t
                                 
                              
                  
                        31
                     
                     
                        0207 27 10 
                        0207 27 20 
                        0207 27 80 
                     
                     
                        Qatgħat tad-dundjan, iffriżati
                        
                                     
                                 
                                 
                                    Mingħajr Għadam
                                 
                              
                                     
                                 
                                 
                                    Nofsijiet jew kwarti
                                 
                              
                                     
                                 
                                 
                                    Oħrajn
                                 
                              
                     
                        7 485  t
                     
                     
                        0
                     
                     
                        Allokata lill-pajjiżi fornituri kif ġej:
                        
                                    —
                                 
                                 
                                    Il-Brażil 4 300  t
                                 
                              
                                    —
                                 
                                 
                                    Oħrajn 3 185  t
                                 
                              
                  
                        103
                     
                     
                        1701 11 10 
                     
                     
                        Zokkor tal-kannamieli mhux raffinat, għall-irfinar
                     
                     
                        310 124  t
                     
                     
                        9,8 EUR/100 kg/net (***)
                        
                     
                     
                        Allokata lill-Brażil
                     
                  
                        101
                     
                     
                        1701 11 10 
                     
                     
                        Zokkor tal-kannamieli mhux raffinat, għall-irfinar
                     
                     
                        336 876  t
                     
                     
                        9,8 EUR/100 kg/net (*)
                        
                     
                     
                        Ara wkoll in-Nota 2 addizzjonali mal-Kapitolu 17”
                     
                  
         
            (*)  Meta l-laħam intiż għall-manifattura tal-ikel ippreservat li ma jkunx fih komponenti karatteristiċi apparti milli miċ-ċanga u l-ġelatina;
         
            (**)  Meta l-laħam intiż għall-manifattura ta’ prodotti ħlief għall-ikel ippreservat imsemmi hawn fuq
         
            (***)  Din ir-rata tapplika għal zokkor mhux raffinat bi produzzjoni ta’ 92 %
         
            (*)  Din ir-rata tapplika għal zokkor mhux raffinat bi produzzjoni ta’ 92 %